**ГОДИШЕН ОТЧЕТ за 2023 г.**

***Национален план за действие за намаляване на риска от облъчване от радон 2018-2022 г. към Стратегията за намаляване на риска от облъчване от радон 2018-2027 г.***

В началото на годината са получени от НЦРРЗ, гр. София резултати от проведеното през 2021-2022 г. проучване на обемна активност на радон в сгради с обществен достъп - детски градини. Подготвени са уведомителни писма до всички респонденти, участвали в проучването, които са връчени лично.

Със Заповеди на Директора на РЗИ-Добрич е определен Областен координатор на дейностите по Национален план за действие за намаляване на риска от облъчване от радон 2023-2027 г. и е създаден Областен координационен съвет (ОКС) за управление на Национален план за действие за намаляване на риска от облъчване от радон 2023-2027 г.

През месец април е проведено заседание на Областния координационен съвет (ОКС) за управление на Национален план за действие за намаляване на риска от облъчване от радон 2023-2027 г., на което са отчетени изпълнените дейности по Национален план за действие за намаляване на риска от облъчване от радон 2018-2022 г. и са представени резултатите от проведено през 2021 – 2022 г. проучване на обемната активност на радон (ОАР) в сгради на детски градини, разположени в област Добрич. Обсъдени са измерените стойности на концентрацията на радон в сгради на детски градини по общини за областта.

На заседанието на членовете на ОКС са дадени разяснения и предоставени указания за стартиране през 2023 г. на подробно проучване на нивата на обемна активност на радон в жилищни сгради в област Добрич за определяне на райони с повишен радонов риск. Изготвен е информационен бюлетин, който е публикуван на интернет страницата на инспекцията и е изпратен до всички местни медийни и електронни издания.

През месец април 2023 г. стартира проучването на нива на обемна активност на радон в жилищни сгради в област Добрич. От служител на отдел ДЗК са разположени 955 бр. (от тях 20 дублиращи) детектори, съгласно получени от НЦРРЗ, гр. София указания.

Във връзка с отбелязване на 7 ноември - Европейски ден на радона е изготвен информационен бюлетин, който е публикуван на интернет страницата на инспекцията и е изпратен до местни медийни и електронни издания.

Във връзка с писмо на МЗ за провеждане на работна среща относно изпълнение на Национален план за действие за намаляване въздействието на радон в сгради върху здравето на българското население 2023-2027 г., за периода 17.05-19.05.2023 г. в гр. Поморие, участие в работната среща е взел главен инспектор (еколог) - областен координатор от отдел “Държавен здравен контрол”.

Във връзка със Заповеди на МЗ, предоставените средства са изразходвани за транспортни разходи за поставяне на предоставените от НЦРРЗ детектори в жилищни сгради в област Добрич, както и за отпечатване на промотивни/ информационни материали.